ناوەنڎو یاۋنەری و چاپەمەنی هەپەگەی جەبارەو ٣ گەریلایاوە کە جە ئاڤاشین گەشمەرڎۍ بیۍ ئەرەیاۋنېوەش ۋەڵاکەرڎۆ.
جە ئەرەیاۋناکەنە ئامان، " ٥ و ئایارو ٢٠٢٣ ېنە جە هجومۍ سوپاو ئەرەگیری تورکینە جە بنار وەرخەلێی ئاڤاشینی، هامڕېما بۆتان، باوەر و جانشێر گەشمەرڎۍ بیۍ. هامڕېکێما کە جە ساڵەو ٢٠٢١یوە جە وەران ۋەرو هجومی ئەرەگیری سەرو هەرێمەکا زاپی و ئاڤاشینی بە ئازایی مدرامانشا کەرڎ، پېسە بازنېوە دمایی مدرامانی تێکەڵ بە قافڵەو گەشمەرڎا بیۍ. هامڕېکێما "بۆتان، باوەر و جانشێر" پۍ ئانەی با بە لایەق و مدرامانی تاریخی رابەریما کە ئینا دلۍ سیستمو قڕكەرڎەی و ئەشکەنجەو ئیمڕالینە و وەرو ئانەی بانۍ بە لایەق و خەتەو سەرکۆتەی گەشمەرڎاما، گرڎ ڕوۋۍ کۆشیای ۋېش گۆرەتەر کەرېنۍ. پی تایبەتمەڎنیاوە گرڎ وەختۍ سەرمەشقیما پۍ مکەرا.
هامڕېکێما "بۆتان، باوەر و جانشێر" بە ڕاپیمای قاڕەمانی سەرو خەتەو فیداییبیەی، بیۍ سەرمەشق و هەنگامەی شۊڕشگێڵی بازەکا زاگرۊسی. ئێمە سەرەوەشی جە خانەواڎەو هەڤاڵاما "بۆتان، باوەر و جانشێر"ی  و گەلی ۋڵاڎپارێزیما مکەرمۍ.
ئشناسنامەو هامڕا گەشمەرڎەکاما پی جۊرەنە:
ناسنامۍ: بۆتان زاگرۆس
نامۍ و دمانامۍ: عادل عەلی
یاگۍ جە ئەڎابیەی: حەسەکە
ئەڎا و تاتە: ئەمینە - عەلی
وەخت و یاگۍ گەشمەرڎەبیەی: ٥و ئایارو ٢٠٢٣ \ ئاڤاشین
ناسنامۍ: باوەر زازا
نامۍ و دمانامۍ: ئەحمەد ئیلهان
یاگۍ جە ئەڎابیەی: بەدلیس
دایک و باوک: سافیە و شەمسەدین
وەخت و یاگۍ گەشمەرڎەبیەی: ٥و ئایارو ٢٠٢٣ \ ئاڤاشین
ناسنامۍ: جانشێر ئادار
نامۍ و دمانامۍ: باسل ئەحمەد
یاگۍ جە ئەڎابیەی: کۆبانێ
دایک و باوک:ئاروس و بۆزان
وەخت و یاگۍ گەشمەرڎەبیەی: ٥و ئایارو ٢٠٢٣ \ ئاڤاشین
ه . ش
